ჟოზეფ ლუი გეი-ლუსაკი

ჟოზეფ ლუი გეი-ლუსაკი (ფრანგ. Joseph Louis Gay-Lussac; დ. 6 ქირსეთუთა, 1778, სენ-ლეონარ-დე-ნობლა, საფრანგეთიშ ომაფე — ღ. 9 მესი, 1850, პარიზი, საფრანგეთი) — ფრანგი ქიმიკოსი დო ფიზიკოსი.

ჟოზეფ ლუი გეი-ლუსაკი გურაფულენდჷ პარიზიშ პოლიტექნიკურ სკოლას. 1801 წანაშე გურაფა გაგინძორჷ ხინჯეფიშ დო შარეფიშ ერუანულ სკოლას. ჸათაქ თინა გიშარჩქინელი ფრანგი ქიმიკოსიშ კლოდ ლუი ბერთოლეშ ასისტენტი რდჷ. გურაფაშ თებაშ უკულ გეი-ლუსაკი მუშენდჷ ქიმიაშ პროფესორო. 1808-1832 წანეფს რდჷ პარიზიშ უნივერსიტეტიშ ფიზიკაშ პროფესორი. 

გეი-ლუსაკი რდჷ საფრანგეთიშ მენცარობეფიშ აკადემიაშ (1806), შვედეთიშ მენცარობეფიშ ომაფე აკადემიაშ (1821), ლონდონიშ ომაფე ჯარალუაშ (1815) დო ამერიკაშ მენცარობეფიშ დო ხელუანობეფიშ აკადემიაშ (1832) მაკათური.

ჟოზეფ ლუი გეი-ლუსაკიქ ღურუ პარიზის, 1850 წანაშ 9 მესის, 71 წანერქ. გეი-ლუსაკი ართ-ართი რე 72 მენცარიშე ნამუშ ჯოხოთ მიკოჭარილი რე ეიფელიშ ჸორშიშ ფასადის.

მენცარული კონტრიბუცია
 1802 — გეი-ლუსაკი რდჷ პირველი მენცარი ნამუქჷთ აკეთჷ კანონიშ ფორმულაცია ნამუთ გეი-ლუსაკიშ კანონით რე შინელი. ჸათე კანონქ მათემატიკურო შილებე ჸათაშ იჭარას: , სოდეთ  — მოცულობა რე,  — აბსოლუტური ტემპერატურა დო  — ბოლცმანიშ კონსტანტა.
 1804 — გეი-ლუსაკიქ დო ჟან-ბატისტ ბიოქ წყარბადიშ ბურთით ეფურინეს დო მიოჭირინეს 7,016 მეტრაშ სიმაღალას დო გიმირკვიეს დიხაუჩაშ ატმოსფეროშ ტემპერატურული კონდიციეფი
 1805 — გეი-ლუსაკიქ დო ალექსანდერ ფონ ჰუმბოლდტიქ დადგინეს ნამდა ატმოსფეროშ აკოდგინალუა ვეთირუ წნევაშ დარკებათ. თაშნეშე, გეი-ლუსაკიქ დადგინჷ ნამდა წყარი აკმოდირთუ წყარბადიშ ჟირი დო ჟანგბადიშ ართი კომპონენტიშე.
 1808 — მიოგორუ ქიმიური ელემენტი ბორის
 1811 — გეი-ლუსაკი რდჷ პირველი მენცარი ნამუქჷთ იოდი იჩინჷ მუჭოთ ახალი ქიმიური ელემენტი დო გიმირკვიუ თიში აკოდგინალუა, წჷმარინუ ელემენტიშ ჯოხოდვალა იოდი (iode)
 1815 — აკეთჷ ქიმიური ნიფთიერება ციანიშ სინთეზი დო დადგინჷ თიში ემპირიული ფორმულა
 1824 — ახალი მოდიფიკაციეფით გაუჯგუშჷ ინსტრუმენტი ბურეტი დო მიშეღჷ ტერმინეფი: ბურეტი დო პიპეტი

აკადემიური გენეალოგია
+ომენცარე ხემანჯღვერეფიჯოხოშინელი მოგურაფეეფი კლოდ ლუი ბერთოლე (1748–1822)
 ანტუან ფრანსუა დე ფურკრუა (1755–1809) ჟან-ჟაკ კოლენი (1784–1865)
 პიერ ჟან რობიკე (1780–1840)
 თეოფილ-ჟიულ პელუზი (1807–1867)
 ედმონ ფრემი (1814–1894)
 ანრი-ვიქტორ რენო (1810–1878)
 იუსტუს ფონ ლიბიხი (1803–1873)

ლიტერატურა
 Crosland, M. (1978). Gay-Lussac, Scientist and Bourgeois. Cambridge University Press. ISBN 0-521-21979-5.

რესურსეფი ინტერნეტის
 ჟოზეფ ლუი გეი-ლუსაკი ენციკლოპედია ბრიტანიკას

კატეგორია:ფრანგეფი
კატეგორია:ფრანგი ქიმიკოსეფი
კატეგორია:ფრანგი ფიზიკოსეფი